Luigi de Maio qalilna li Malta tieħu l-elettriku minn Ragusa imma għalqet il-portijiet tagħha. Jidher li din hi theddida ċara għal min irid jifhem. Theddida ikkalkulata sewwa għax kif nafu, bħalissa Malta hi dipendenti kważi għal kollox fuq l-elettriku ġej mill-interconnector. Di Maio qiesu qiegħed jgħidilna li meta jrid jagħlaq il-vit. Id-diversi drabi li kien hemm il-ħsara fl-interconnector, Malta spiċċat bla elettriku. Kif ser tissarraf din id-dipendenza ta' Malta fuq l-interconnector? Wara din it-theddida ta' Di Maio l-Gvern għandu l-obbligu li jispjega ftit il-posizzjoni eżattament x'inhi.